Konkero de Jeriĥo

La konkero de Jeriĥo aŭ metafore "falo de Jeriĥo", kiel priskribite en la biblia Libro de Josuo, estis la unua milita batalo batalita de la Izraelidoj dum la konkero de Kanaano. Laŭ Josuo 6:1–27, la muroj de Jeriĥo falis post kiam la Izraelidoj sub la gvido de Josuo, filo de Nun marŝis ĉirkaŭ la urbomuroj unufoje tage dum ses tagoj, sep fojojn en la sepa tago, kun la pastroj blovantaj siajn kornojn, la ŝofarojn, ĉiutage kaj la popolo krieganta en la lasta tago. Elfosadoj ĉe Tell es-Sultan, la biblia Jeriĥo, trovis signojn de urbo en la koncerna tempo (fino de la bronzepoko), sed ekzistas konsento inter akademiuloj, ke la rakonto havas sian originon en la naciisma propagando de multaj pli postaj reĝoj de la Reĝlando de Judio kaj iliaj postuloj je la teritorio de la Izraela reĝlando.

Kategorio:Bataloj de la antikva epoko
Kategorio:Enhavo de la Hebrea Biblio
Kategorio:Kanaano